ട്വിറ്ററിന്റെ കിളിയെ ഫ്രൈ ചെയ്ത നേതാവിനെ കോണ്ഗ്രസ് സസ്പെന്ഡ് ചെയ്തു X രാഹുല് ഗാന്ധിയുടെ ട്വിറ്റര് അക്കൗണ്ട് മരവിപ്പിച്ചതിനെതിരെ പ്രതിഷേധിച്ച കോണ്ഗ്രസ് നേതാവിനെതിരെ നടപടി. പ്രതീകാത്മകമായി ട്വിറ്ററിന്റെ ചിഹ്നമായ പക്ഷിയെ ഫ്രൈ ചെയ്ത കോണ്ഗ്രസ് നേതാവിനെയാണ് സസ്പെന്ഡ് ചെയ്തത്. ആന്ധ്രപ്രദേശിലെ കോണ്ഗ്രസ് നേതാവായ ജിവി ശ്രീ രാജിനെതിരെയാണ് നടപടി. മുന് ആന്ധ്രപ്രദേശ് എംപി ജിവി ഹരീഷ് കുമാറിന്റെ മകനാണ് ഇദ്ദേഹം. ചത്ത കാടയെ എണ്ണയില് പൊരിച്ചായിരുന്നു ശ്രീ രാജിന്റെയും സംഘത്തിന്റെയും പ്രതിഷേധം. രാഹുല് ഗാന്ധിയുടെ ട്വിറ്റര് അക്കൗണ്ട് ബ്ലോക്ക് ചെയ്തത്, കോണ്ഗ്രസ് നേതാക്കളുടെ ട്വീറ്റുകള് തഴയുന്നു എന്നിവ ചൂണ്ടിക്കാട്ടിയായിരുന്നു സമരം. പൊരിച്ച പക്ഷി ട്വിറ്ററിന്റെ ചിഹ്നമായ പക്ഷിയാണെന്നും സമരക്കാര് പറഞ്ഞു. ട്വിറ്ററിന്റെ ഡല്ഹിയിലെ ആസ്ഥാനത്തേക്ക് പൊരിച്ച പക്ഷിയെ അയക്കുമെന്നും സമരക്കാര് പറഞ്ഞിരുന്നു. എന്നാല് ഇത്തരമൊരു സമരരീതി ആന്ധ്രാപ്രദേശ് കോണ്ഗ്രസ് നേതൃത്വത്തില് അതൃപ്തിക്കിടയാക്കി. ഇത്തരം സമര രീതികളോട് കോണ്ഗ്രസ് ദേശീയ നേതൃത്വത്തിന് അതൃപ്തിയുണ്ടെന്നും ആന്ധ്രാ കോണ്ഗ്രസ് വ്യക്തമാക്കി.ഇതിനു പിന്നാലെയാണ് ശ്രീ രാജിനെ സസ്പെന്ഡ് ചെയ്തത്. കോണ്ഗ്രസ് പാര്ട്ടിയെയും നേതാക്കളെയും അപമാനിച്ചെന്ന് ചൂണ്ടിക്കാട്ടിയാണ് നടപടി. ജീവനുള്ള ഒരു പക്ഷിയെ കൊന്ന് സമരം ചെയ്തത് ശരിയായില്ലെന്നും സസ്പെന്ഷന് ഉത്തരവില് പറയുന്നു. എന്നാല് സസ്പെന്ഷനു പിന്നില് ഗൂഡാലോചനയുണ്ടെന്നാണ് ശ്രീ രാജ് പറയുന്നത്. താന് ചത്ത ഒരു കാടയെയാണ് പൊരിച്ചതെന്നും ഇദ്ദേഹം പറയുന്നു. TAGS: Trending News X TAGS: